|  |
| --- |
| Mødedato: 22. august 2023  Mødested: Zoom  Mødeemne: Uddannelsesforum Arts  Deltagere:  Medlemmer: Niels Overgaard Lehmann, Lars Kiel Berthelsen, Liselotte Malmgart, Anna Karlskov Skyggebjerg, Kirstine Helboe Johansen, Peter Bugge, Ethan Weed, Jeanette Magne, Tina Bering Keiding, Caroline Würtz Gammelmark  Øvrige deltagere: Aleksander Jensen, Stine Bloch Ravn, Nina Thiele Zeiss, Louise Weinreich Jakobsen, Terkel Rørkær Sigh, Kathrine Weinreich (referent)  Afbud: Jesper Qvistgaard, Zenia Børsen, Jeanette Kusk, Rasmus Rosenkrands Holleufer, Kristine Ørnsholt |

1. Godkendelse af dagsorden

Dagsorden blev godkendt.

1. Godkendelse af referat

Referatet blev godkendt.

1. Studieundersøgelse – svarprocent og studieintensitet

Prodekanen ønskede UFAs rådgivning til, hvad fakultetet kan gøre for at hæve svarprocenten i studieundersøgelsen, når næste runde af undersøgelsen kører til efteråret.

Studieleder Anna Karlskov Skyggebjerg forslog at forsøge at større forankring i afdelingerne, hvor det er afdelingslederne som gør underviserne opmærksomme på vigtigheden. Studienævnsforperson Peter Bugge og studenterrepræsentant Caroline Würtz Gammelmark fremhævede, at der er gode erfaringer fra kursusevalueringerne, hvor der gives tid til de studerende kan udfylde undersøgelserne i undervisningen.

Studieleder Lars Kiels Bertelsen tilsluttede sig forslagene og bemærkede, at det er afgørende, at man gør både undervisere og studerende opmærksomme på vigtigheden af at udfylde undersøgelsen, og hvilken stor nytte, der kan drages fra udfyldelsen. Dette blev bakket op af UFA

Prodekanen forslog, at næste træk er, at der udarbejdes et skriv, der efterspørger institutterne at lave en proces for at man sætter tid af på ét kursus pr. semester (evt. kombineret med undervisningsevaluering). UFA’s medlemmer tilsluttede sig løsningen.

1. Udfordringsbilledet forbundet med kandidatreform

Prodekanen gav en kort orientering om, hvad status på nuværende tidspunkt i forbindelse med kandidatreformen er. Han berettede, at der stadig afventes en tillægsaftale, som antagelsesvis bestemmer kommissoriet for kandidatudvalget.

Prodekanen forklarede, at udfordringen i forbindelse med reformen på nuværende tidspunkt synes todelt 1) der skal dimensioneres på BA-niveau og 2) der skal forkortes på kandidatuddannelserne. Derudover er der en udfordring i at alle vores kandidatstuderende skal færdiggøre deres uddannelse én måned før nuværende færdiggørelsestidspunkt.

UFA fremhævede kommunikation til fagmiljøerne som afgørende for opfattelsen og forståelsen af det arbejde, som ledelsen allerede gør. Derudover blev det bemærket, at der bør gives udtryk for, at forandring lader til at være uundgåelig.

1. Videre fremfærd ift. projektet Diversitet i Curriculum

Prodekanen orienterede, at tilbagemeldingerne fra uddannelsesnævnene nu foreligger, og at UFA derfor bedes drøfte, hvad der bør arbejdes videre med fra fakultetets side. Prodekanen forslog at lade arbejde med fokusset på curriculum forsætte, og samtidig lade studienævnene arbejde videre med de resterende pointer fra tilbagemeldingerne. UFA tilsluttede sig denne løsning.

1. Studenterdeltagelse i UFA

På baggrund af en henvendelse fra Artsrådet ønskede prodekanen at drøfte, hvordan vi som institution kan lette arbejdet for de studerende, der sidder i råd og nævn. Prodekanen spurgte især UFA’s studenterrepræsentanter, hvordan vi sikrer den bedst mulige håndtering af sagerne på møderne, så de studerende kan indgå i drøftelserne.

Studenterrepræsentant Caroline Würtz Gammelmark bemærkede tidspunkterne for møderne, hvor der er en risiko for, at møderne ligger oveni undervisningstidspunkterne. I denne forbindelse forslog hun, at suppleanten får en større rolle, så man sikrer, at der er studenterrepræsentation på møderne. Hun forslog derudover muligheden for at holde et forberedende formøde mellem de studerende og en rådgiver fra dekansekretariatet.

UFA udtrykte derudover, at prodekanen giver en god skriftlig såvel som mundtlig introduktion til punkterne, som sikrer en god fælles forståelse før drøftelserne. Prodekanen opsamlede, at der i fremtiden holdes fast i at give en grundig skriftlig manchet og mundtlig baggrund for punkterne på møderne og tager UFA’s forslag med videre.

1. Repræsentant til studiemiljøråd

Fakultetet skal indmelde en ledelses- og studenterrepræsentant til det AU-brede studiemiljøråd. Prodekanen efterspurgte UFA’s mandat til at gennemføre en proces i fællesskab med studenterrepræsentanterne og studielederne.

UFA godkendte, at lade prodekanen tage udpegningen af repræsentanten bilateralt med de tre repræsentanter i UFA, og udpegningen af ledelsesrepræsentanten i studielederkredsen.

1. Proces for udpegning af studieledere

I forbindelse med udpegelsen af studieledere orienterede prodekanen om den nye proces på fakultetet, som passer til den organisatoriske struktur, der er præget af store institutter og dermed store porteføljer til studielederne.

Prodekanen orienterede, at han har indhentet godkendelse til at afvige fra AU’s standardforretningsorden, hvilket gør det muligt at have indstilling af studieledere på studienævnsmøder i september og oktober, som herefter kan indstilles til dekanen.

1. SN’s interessessfære

Der var ikke kommet indmeldinger på forhånd, og studienævnsforpersonerne havde ikke yderligere at tilføje til mødet.

1. Nyt fra uddannelsesudvalget

Der var ikke nye orienteringer til punktet.

1. Nyt fra institutionsakkrediteringsprocessen

Der var ikke nye orienteringer til punktet

1. Eventuelt

Der var ingen, der havde kommentarer til punktet.